Blinken cere Hamas să accepte „neîntârziat” armistițiul
- Iuliu Vlădescu
- 2 mai 2024, 16:42
Șeful diplomației americane, Antony Blinken, a sosit în Israel pentru a face presiuni pentru un armistițiu între Israel și Hamas, în războiul declanșat în Fâșia Gaza după masacrul comis de teroriștii palestineni asupra poluației civile israeliene din 7 octombrie, scrie publicața La Libre Belgique.
Antony Blinken, cerere ultimativă către teroriștii palestinieni din Hamas
Blinken le-a cerut teroriștilor palestinieni din gruparea Hamas să accepte „neîntârziat” propunerea de armistițiu cu Israelul asociată cu eliberarea ostaticilor ținuți în Fâșia Gaza, pe care organizația teroristă palestiniană pretinde că o analizează.
„Fără întârzieri, fără scuze. Acum este momentul să acţionăm”, a declarat Blinken presei din Iordania. Declarația a fost făcută cu puţin timp înainte de a pleca în Israel, în cadrul celui de-al şaptelea turneu regional de la începutul războiului, în urmă cu aproape şapte luni.
Blinken vrea să urgenteze încheierea unui armistițiu, după aproape șapte luni de război
„Vrem să vedem acest acord concretizându-se în zilele următoare”, a insistat șeful diplomației americane, Antony Blinken.
Întrebat despre dorința premierului israelian Benjamin Netanyahu de a lansa o ofensivă terestră asupra Rafah, un oraș de la marginea de sud a Fâșiei Gaza care a devenit un refugiu pentru 1,5 milioane de palestinieni, Antony Blinken a afirmat că prioritatea Washingtonului este să ajungă la un acord de armistițiu.
Apelul lui Blinken către liderii Hamas
„Acesta este cel mai bun și cel mai eficient mod de a atenua suferințele și, de asemenea, de a crea un mediu în care putem spera să ne îndreptăm spre ceva cu adevărat durabil și care să aducă o pace durabilă oamenilor care au nevoie disperată de aceasta”, a declarat el.
Turneul șefului diplomației Statelor Unite ale Americii vine în contextul în care vom intra curând în cea de a șaptea lună a războiului declanșat de Israel contra teroriștilor palestinieni din Fâșia Gaza. Războiul are ca scop eliminarea oricărei potențiale amenințări teroriste din enclava controlată de mișcarea teroristă Hamas, susținută de 71% din populația palestiniană.
Traducerea: Rodezia Costea/RADOR RADIO ROMÂNIA